Rokiah Jaafar

Rokiah binti Ahmad (1928 – 27 Julai 2020) yang dikenali sebagai Rokiah Jaafar merupakan seorang pelakon filem Melayu hitam-putih.

Kehidupan awal
Beliau dilahirkan di Gemas, Negeri Sembilan pada tahun 1928. Pada usia 14 tahun, beliau berkahwin dengan Ahmad Jaafar dan telah dikurniakan seorang anak lelaki yang dinamakan Zakaria Ahmad, yang kemudiannya terkenal sebagai A. Galak.

Kerjaya
Rokiah mula berlakon sebagai tambahan dalam filem Chinta pada tahun 1948. Kemudian memegang watak utama dalam filem Berdosa. Puncak kariernya adalah sebagai heroin dalam filem Antara Senyum dan Tangis, Penghidupan dan Putus Harapan, kedua2 disamping P. Ramlee. Selepas bercerai dengan suami pertama, beliau telah berkahwin dengan Jaafar Abdullah, seorang pegawai Shaw Brothers. Maka nama glamournya ditukar menjadi Rokiah Jaafar. Selepas filem Arjuna pada tahun 1954, beliau tidak banyak berlakon. Antara filem terakhir Rokiah adalah Kacha Permata pada tahun 1966 dan Lampong Karam pada 1967.

Pada tahun 1967, beliau bercerai dengan Jaafar Abdullah dan terus berhijrah ke Sweden untuk bekerja di sebuah hospital. Di sanalah beliau bertemu dengan seorang pemuda Sweden dan telah mendirikan rumahtangga. Suami ketiganya itu berusia 20 tahun lebih muda dari Rokiah. Selepas beberapa lama menetap di Sweden; Rokiah dan suaminya kembali di Malaysia dan menetap di Gemas. Hingga saat itu, Rokiah Jaafar boleh dianggap sebagai pelakon paling senior yang masih hidup. Tetapi beliau jarang sekali muncul di mana-mana majlis yang melibatkan kehadiran karyawan filem.

Kematian
Beliau meninggal dunia pada tahun 2020.

Filemografi

Filem
 Tahun  Tajuk Watak  Catatan  1948 Chinta Filem pertama, pelakon tambahan  1950 Pembalasan 1951 Berdosa  Mariam Bapa Saya  Minah  Penghidupan  Salbiah  Sejoli  Halimah 1952 Permata Di Perlimbahan  Antara Senyum dan Tangis  Faridah  Jiwa Lara Yatim Piatu  Rohana  1953 Putus Harapan Fatimah  1954 Arjuna 1958 Gergasi Manis / Pontianak  1966 Kacha Permata  Siti 1967 Lampong Karam  Filem terakhir 

Rujukan
 Kelab Filem & Muzik Melayu Klasik
 Majalah Pesona, Agos 2000.
 Forum mengenai Rokiah Jaafar.

Pautan luar


Kategori:Pelakon wanita Singapura
Kategori:Kelahiran 1928
Kategori:Kematian 2020